
 Előterjesztés száma: 158/2025.   
ELŐTERJESZTÉS
A Képviselő-testület 2026. október 29-én tartandó rendes ülésére
	Előterjesztés tárgya:
	Rendeletalkotás a mezei őrszolgálatról szóló 36/2016. (IX.29.) önkormányzati rendelet módosításáról

	Előterjesztő:
	Merkwart Krisztián polgármester
	

	Törvényességért felelős:
	Zámodics Péter jegyző
	

	Készítette:
	Verebes Diána 
adóügyi szakreferens
	

	Szakmai szempontból ellenőrizte:
	Mihályi András 
Gazdasági vezető
	

	Pénzügyi, gazdasági szempontból ellenőrizte:
	Mihályi András
Gazdasági vezető
	

	Jogi, törvényességi szempontból ellenőrizte:
	dr. Komlós Csaba
törvényességi referens
	

	Tárgyalja:
	PVB

	Egyeztetve, tájékoztatva:
	-

	Javasolt meghívott:
	-

	A rendeletalkotási javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a.) igen                          
b.) nem



Tisztelt Képviselő-testület!

I. Előzmények:

Fót Város Önkormányzata a városi termőföldek őrzése, védelme érdekében hosszú évek óta működteti a mezőőri szolgálatot, melynek működtetéséhez a földek tulajdonosai, vagy használói járulékot fizetnek. Ebben az esetben az Önkormányzat kötelezettsége, hogy rendeletben szabályozza a mezei őrszolgálat működéséről és létesítéséről szóló, a mezőőri járulék mértékére, megfizetésének módjára, valamint a kedvezményekre és mentességekre vonatkozó előírásokat. 

A rendelet 2025. évi utolsó módosítása óta eltelt időszakban megfigyelhető, a gazdasági környezetben bekövetkezett változások, azoknak az önkormányzat költségvetési gazdálkodására gyakorolt negatív hatásai következtében indokolttá vált a mezőőri járulék mértékének felülvizsgálata, újragondolása, korrekciója. Ezzel egyidejűleg a megfizetendő járulék legkisebb összegét 1.500 Ft-ról 10.000 Ft-ra emelnénk. Ennek oka első sorban az, hogy a járulékot sokan nem fizetik be. Az így keletkezett hátralék adók módjára behajtandó köztartozásnak minősül és behajtható, de csak abban az esetben, ha eléri a 10.000 Ft-ot, egyéb esetben csak nyilvántartjuk. Az alacsony járulék mérték miatt az esetek kb. 70%-ban (1.928 db járulék fizetőből 1.425 db) a behajtás lehetetlen, mert az elévülési időn belül (5 év) sem éri el a behajtható összeget. A jelenleg hatályos járulék mértékkel, ennyi járulék fizetőnek van évi 2.000 Ft vagy annál kevesebb kivetése. További probléma ezekkel kapcsolatban, hogy a járulék megfizetéséről minden évben határozattal kell értesítenünk az érintett felet, amit hivatalos iratként kell közölnünk. Az esetek 95%-ban ez postai úton történik, aminek a díja 1.585 Ft/db és ehhez még hozzá kell számolni az egyéb előállítási, nyomtatási és csekk költséget, illetve az ügyintéző erre fordított bérköltségét is. Ez azt jelenti, hogy a kivetett összeg még befizetés esetén is plusz költség az Önkormányzatnak. A megemelt járulék mértékkel és minimum összeggel a kivetés 5,7 MFt-ról 5,5 Mft-ra csökkenne, viszont a költségek fixen kb. 1 MFt-tal csökkennének (posta ktg. 752.875 Ft + egyéb költségek) függetlenül attól, hogy mennyien fognak fizetni.

Kérem a T. Képviselő-testületet, hogy támogassa az alábbi módosítási javaslatokat.

II. A döntéshez szükséges információk, tájékoztatások:

A mezőőri járulék mértékére vonatkozóan az alábbi korrekciót javaslom:

	Hatályos rendelet
	Módosító rendelet

	2. §
(5) A mezőőri járulék összege:
[bookmark: _Hlk181108707]b) 50,00 Ft/100m2/év (5.000,- Ft/ha/év) fenntartási költség, de minimum 500,- Ft/év/tulajdonos (használó)
	2. §
(5) A mezőőri járulék összege:
b) 65,00 Ft/100m2/év (6.500,- Ft/ha/év) fenntartási költség, de minimum 10.000,- Ft/év/tulajdonos (használó)

	2.§
(6a) Mentesül a mezőőri járulék megfizetése alól az a kötelezett, akinek tárgyévre vonatkozóan megállapított járulék összege kevesebb, mint 1500,- Ft.
	2.§
(6a) Mentesül a mezőőri járulék megfizetése alól az a kötelezett, akinek tárgyévre vonatkozóan megállapított járulék összege kevesebb, mint 10.000,- Ft.




A fentiek alapján a következő rendeletalkotási javaslatot terjesztem a Tisztelt Képviselő-testület elé.
III. Rendeletalkotási javaslat:

Fót Város Önkormányzat Képviselő-testülete megalkotja a mezei őrszolgálatról szóló 36/2016. (IX.29.) önkormányzati rendelet módosításáról szóló …/2026. (…) önkormányzati rendeletét.

Jogszabályi hivatkozások:
· a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 
· mezei őrszolgálatról szóló 36/2016. (IX.29.) önkormányzati rendelet

Az előterjesztés melléklete:
[bookmark: _Hlk58487679]1. melléklet: Fót Város Önkormányzat Képviselő-testületének …/2026. (…) önkormányzati rendelet-tervezete a mezei őrszolgálatról szóló 36/2016. (IX.29.) önkormányzati rendelet módosításáról (indoklás és előzetes hatásvizsgálati lap)

